Oihane Mitxelena Iribarren

Oihane Mitxelena Iribarren (Oiartzun, 1991ko otsailaren 4a) Zientzialari eta ikertzailea, Ingeniaritza Biomedikoan doktorea da. Gailu mikrofluidikoen diseinuan eta fabrikazioan aditua da, baita kontrolatutako mikroinguruneetako portaera zelularraren diseinu esperimentalean eta analisian ere. Bere esperientzia profesionalak nanoibilgailuen eta mikrofluidoen esparrua du erdigune, eta minbiziaren aurkako terapia berriak zehazteko testatze-tresnak garatzen ditu.

 Biografia 
Joxemari Mitxelena Cazabon eta Maite Iribarrenek sortutako familian jaioa da, Oiartzungo Arragua auzoan. Bera baino zaharragoa deb ahizpa bat du eta alaba baten ama da. Hasierako formazioari erantsi zion Ibargain musika eskolan burututako musika ikasketak, bost urte zituenetik utzi ez dituenak. 

Ondorengo goi mailako ikasketak eta jarduera profesionala ikerketari zuzenduak daude. Minbiziaren aurka borrokatzeko metodo berri bat garatzen aritu zen hipertermia erabiliz. 2023an Biogipuzkoa Osasun Ikerketako Institutuko (IIS Biogipuzkoa)-tik jaso zuen AECC 2023 doktoratu osteko laguntza, “La bestia durmiente: minbizi zelulek eremu metastatiko berrietan lo egiten dutela ulertuz” proiekturako.

 Goi mailako ikasketak 

 Ingeniaritza Biomedikoko Gradua 2009 – 2013 Nafarroako Unibertsitatea.
 Masterra: Nanoteknologia eta Medikuntza Birsortzailea 2013 – 2014 University College London (UCL) 
 Doktorego-tesia Nafarroako Unibertsitatea. Gaia: Osteosarkomaren aurkako medikuntza pertsonalizaturako terapia berriak baliozkotzeko plataforma mikrofluidikoak. (2015-2018) Bikain Cum Laude. 2018/12/14ean defendatua. Zuzendaria: Sergio Arana eta zuzendarikide: Maite Mujika. 

 Lan eskarmentua 

 Unibertsitateko irakasle 
 2014-2016 Irakasle laguntzailea Tecnun-Nafarroako Univertsitateko Mikro eta Nanobioteknologia, Mikro eta Nanobioteknologia Aurreratua ikasgaietan. Gradu amaierako proeiktuetako PFG eta enpresa praktiketako zuzendaria eta gainbegiralea.
 2016-2019 Prestatzen ari den irakasle ikertzailea PIF Tecnun-Nafarroako Univertsitateko Biomaterialak eta biobateragarritasuna ikasgaian. Gradu amaierako proeiktuetako PFG eta enpresa praktiketako zuzendaria eta gainbegiralea.
 2019-2020 Irakasle Kolaboratzailea Tecnun-Nafarroako Univertsitateko Biomaterialak eta Biobateragarritasuna ikasgaian. Gradu amaierako proeiktuetako PFG eta enpresa praktiketako zuzendaria eta gainbegiralea.
 2020-2021 Irakasle Kolaboratzailea Tecnun-Nafarroako Univertsitateko Mikro eta Nanobioteknologia Aurreratua ikasgaian. Gradu amaierako proeiktuetako PFG eta enpresa praktiketako zuzendaria eta gainbegiralea.
 2021-2022 Irakasle Kolaboratzailea Tecnun-Nafarroako Univertsitateko Mikro eta Nanobioteknologia eta Mikro eta Nanobioteknologia Aurreratua ikasgaian. Gradu amaierako proeiktuetako PFG eta enpresa praktiketako zuzendaria eta gainbegiralea.

 Ikertzaile 
 2015-2018 Doktoregaia Ceit-BRTA Biogailuak eta MEMS taldean.
 2019-2022 Doktoratu ondoko ikertzailea Ceit-BRTA Biogailuak eta MEMS taldean.
 2022tik Biogipuzkoa Osasun Ikerketa Institutoa, Bioingeniaritza Birsorkuntzan eta Minbizian taldean, Amaia Cipitriak zuzenduta. 

 Sariak eta Aintzatespenak 
 Ingeniaritza Biomedikoko Gradua 2009 – 2013. Eusko Jaurlaritzako “Kolaborazio Beka”. Diru-laguntza lehiakorra karrerako azken urtean laborategi batean kolaboratzeko. 
 Karrera Amaierako Hirugarren Sari Nazionala. 
 Nafarroako Unibertsitatearen Karrera Amaierako Sari Berezia. 
 Kutxaren Karrera Amaierako Saria.
 "Porfirinaz kargatutako mikroburbuila magnetikoak zuzendutako terapia sonodinamikorako" Master Lan Onena - Dekanoaren Sarirako finalista 2013-2014  Masterra egiteko Eusko Jaurlaritzak emandako diru-laguntza lehiakorra.

 Doktoretza egiteko jasotako diru laguntzak 
“PREDOC” Doktoretza aurreko programa. Gaia: PhD Ingenieritza Aplikatua (Bikain Cum Laude) 2015 – 2018. Osteosarkomaren aurkako medikuntza pertsonalizatura zuzendutako terapia berriak baliozkotzeko plataforma mikrofluidikoak. 

“EGONLABUR” programa. Tesian zehar San Franciscon egonaldia.

 Argitalpenak 

 Drug-loaded PCL electrospun nanofibers as anti-pancreatic cancer drug delivery systems  Polymer Bulletin/SPRINGER 2022ko abuztuaren 13a. 
 Rapid SARS-CoV-2 disinfection on distant surfaces with UV-C: The inactivation is affected by the type of material Journal of Photochemistry and Photobiology/ELSEVIER 2022ko abuztuaren 6a.
 Evaluation of the Degradation of Materials by Exposure to germicide UV-C Light through Colorimetry, Tensile Strength and Surface Microstructure Analyses Materials Today Communications/ ELSEVIER 2022ko maiatzaren 19a.  
 Versatile membrane-based microfluidic platform for in vitro drug diffusion testing mimicking in vivo environments Nanomedicine: Nanotechnology, Biology and Medicine/ELSEVIER 2021eko irailaren 28a.
 Different microfluidic environments for in vitro testing of lipid nanoparticles against osteosarcoma Bioengineering / MDPI 2021eko ekainaren 4a. 
 Glass-coated ferromagnetic microwire-induced magnetic hyperthermia for in vitro cancer cell treatment Materials Science and Engineering: C / ELSEVIER 2019ko urriaren 14a.
 A versatile cancer cell trapping and 1D migration assay in a microfluidic device Biomicrofluidics / AIP 2019ko uztailaren 23a.
 Improved microfluidic platform for simultaneous multiple drug screening towards personalized treatment Biosensors and Bioelectronics / ELSEVIER 2018ko irailaren 2a.
 Effectiveness of nanoencapsulated methotrexate against osteosarcoma cells: in vitro cytotoxicity under dynamic conditions Biomedical Microdevices / Springer 2017ko apirilaren 21a. 

 Zaletasunak eta parte hartzeak herriko ekimenetan. 

 Zientzia dibulgatzaile 
Zientzia dibulgazio lanetan ibiltzea gustatzen zaio eta hainbat ekimenetan parte hartu du, hala nola, Emakumeak Zientzian, Donostia WeekINN. edota Pint of Science ekimenetan, gazte zein helduei bere ikerketa azalduz.

 Musikari 
Ibargain musika eskolan bost urte zituenean hasi zituen musika ikasketak. Hasierako erritmo jolasak eta solfeo ikasketen ondoren zein instrumentu musikal jotzen ikasi nahi zuen galdetu ziotenean eskusoinua aukeratu zuen. Urteak aurrera joan ahala musika talde ezberdinetan parte hartu du. Ibargaineko akordeoi taldean hasi zen eta gerora hainbat musika mota egiteko aukera izan du,Taupadak Ganbera taldean beste instrumentu batzuekin batera musika eraikitzen edota Hiru Bi Band! pop-rock taldeanrekin Pop-Rock musika egiteraino. Bere hitzetan “musika bizitzan zehar duen lagun banaezina” izan duelako.

Suo-Gân taldeko kidea da eta talde horrekin burutzen diren hainbat ekimenetan parte hartzen du, adibidez, Oiartzunen urtero Kontxa Murgiaren omenez egiten den ekitaldian, Oarsoaldean egiten diren poesia errezitaldietan. edota Lurretik URetara ikuskizunean. Herriko beste ekimen askotan parte hartzen du taldean, akordeoia lagun: Xanistebanetako pregoian, Xabier Lete literatura sari banaketetan edota Atsolorrako ekitaldietan.

Ohianek literatura sari batzuk irabaziak ditu “Simon Bolivar” lehiaketan eta maite ditu historia, natura eta abentura-parkeak ere. 

 Erreferentziak 

 Kanpo estekak 

Kategoria:Oiartzuarrak
Kategoria:Doktoretza tituluak
Kategoria:Ikertzaileak
Kategoria:Emakume ikertzaileak
Kategoria:Zientzialariak
Kategoria:Emakume zientzialariak
Kategoria:Unibertsitateko irakasleak
Kategoria:Musikariak
Kategoria:Emakume musikariak